[{"text_idx": "#000001", "text": "Temtasiwn blasus wrth i w\u0302yl fwyd gyfeillgar i deuluoedd ddychwelyd ar gyfer mis Medi 2022"}, {"text_idx": "#000002", "text": "Mae CYNLLUNIO ar y gweill ar gyfer dychwelyd un o wyliau bwyd mwyaf hirsefydlog a chyfeillgar Cymru."}, {"text_idx": "#000004", "text": "Mae\u2019r digwyddiad blynyddol, a gynhaliwyd gyntaf yn 1999, yn cael ei gynnal ar benwythnos olaf mis Medi, ond fel llawer o wyliau fe\u2019i gorfodwyd i gymryd seibiant o ddwy flynedd."}, {"text_idx": "#000005", "text": "Bydd yr w\u0302yl annibynnol, sy\u2019n cael ei rhedeg gan bobl leol, nawr yn cynnwys danteithion blasus i rai o bob oed sy\u2019n caru bwyd ar 24 a 25 Medi, 2022."}, {"text_idx": "#000006", "text": "Wedi\u2019i leoli ochr yn ochr a\u0302\u2019r Town Moor yn Arberth, Sir Benfro, bydd digonedd i demtio\u2019r blasbwyntiau gyda dewis blasus o stondinau bwyd, cogyddion gwadd angerddol, cerddoriaeth fyw ac adloniant a fydd yn gwneud i chi ddawnsio, bar a mwy."}, {"text_idx": "#000007", "text": "Mae gan yr w\u0302yl enw da am ddathlu goreuon Sir Benfro a Chymru tra\u2019n annog talent newydd ac ifanc ar hyd y ffordd. Dywedodd cadeirydd pwyllgor Gw\u0302yl Fwyd Arberth, Colin Russell: \u201cFel llawer o wyliau roedd yn rhaid i ni ohirio ein cynlluniau am ddwy flynedd, ond rydym yn falch iawn o ddweud y bydd Gw\u0302yl Fwyd Arberth yn o\u0302l eleni."}, {"text_idx": "#000009", "text": "\u201cRydym yn ddiolchgar iawn i bawb sy\u2019n dod i gefnogi\u2019r w\u0302yl flwyddyn ar o\u0302l blwyddyn ac edrychwn ymlaen at groesawu pawb eto i ddathlu a rhannu awch am fwyd ac adloniant o\u2019r radd flaenaf.\u201d"}, {"text_idx": "#000011", "text": "Mae safle\u2019r w\u0302yl ar ben y stryd fawr hefyd yn cynnig y cyfle i grwydro canol y dref brysur gyda\u2019i amrywiaeth o siopau annibynnol, caffis a bwytai arobryn."}]